ਸਾਫ਼, ਸਿਹਤਮੰਦ ਅਤੇ ਟਿਕਾਊ ਵਾਤਾਵਰਨ ਦਾ ਮਨੁੱਖੀ ਅਧਿਕਾਰ
ਸਾਫ਼, ਸਿਹਤਮੰਦ ਅਤੇ ਟਿਕਾਊ ਵਾਤਾਵਰਨ ਦਾ ਮਨੁੱਖੀ ਅਧਿਕਾਰ ਜਾਂ HRC/RES/48/13 ਸੰਯੁਕਤ ਰਾਸ਼ਟਰ ਮਨੁੱਖੀ ਅਧਿਕਾਰ ਕੌਂਸਲ (HRC) ਦਾ ਇੱਕ ਮਤਾ ਹੈ, ਜੋ ਸਿਹਤਮੰਦ ਵਾਤਾਵਰਨ ਨੂੰ ਮਨੁੱਖੀ ਅਧਿਕਾਰ ਵਜੋਂ ਮਾਨਤਾ ਦਿੰਦਾ ਹੈ। ਇਸ ਨੂੰ ਮਨੁੱਖੀ ਅਧਿਕਾਰ ਕੌਂਸਲ ਦੇ 48ਵੇਂ ਸੈਸ਼ਨ ਵਿੱਚ ਅਪਣਾਇਆ ਗਿਆ ਸੀ ਅਤੇ ਪਹਿਲੀ ਵਾਰ ਮਨੁੱਖੀ ਅਧਿਕਾਰ ਕੌਂਸਲ ਨੇ ਇੱਕ ਮਤੇ ਵਿੱਚ ਇਸ ਮਨੁੱਖੀ ਅਧਿਕਾਰ ਨੂੰ ਮਾਨਤਾ ਦਿੱਤੀ ਸੀ। ਡਰਾਫਟ ਮਤਾ ਕੋਸਟਾ ਰੀਕਾ (ਪੇਨਹੋਲਡਰ), ਮੋਰੋਕੋ, ਸਲੋਵੇਨੀਆ, ਸਵਿਟਜ਼ਰਲੈਂਡ ਅਤੇ ਮਾਲਦੀਵਜ਼ ਵਾਲੇ ਕੋਰ ਗਰੁੱਪ ਦੁਆਰਾ ਅੱਗੇ ਰੱਖਿਆ ਗਿਆ ਸੀ। ਇਸ ਦੇ ਪੱਖ ਵਿੱਚ 43 ਵੋਟਾਂ, ਵਿਰੋਧ ਵਿੱਚ 0 ਵੋਟਾਂ ਅਤੇ 4 ਮੈਂਬਰਾਂ (ਚੀਨ, ਭਾਰਤ, ਜਾਪਾਨ ਅਤੇ ਰਸ਼ੀਅਨ ਫੈਡਰੇਸ਼ਨ ) ਗੈਰਹਾਜ਼ਰੀ ਨਾਲ ਪਾਸ ਹੋਇਆ।